
ข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๒๓  มิถุนายน  พ.ศ. ๒๕๖๑
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑. 
ก.ให้แปลคาถาดังต่อไปนี้



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย  ภาสิสฺสํ

อภิธมฺมตฺถสงฺคหํ ฯ
ข.   จงแสดงธรรมชาติของจิต เจตสิก รูป นิพพาน ?

๒.
ก.  คำว่า  ปรมัตถ์  หมายความว่าอย่างไร   และมีกี่อย่าง  คืออะไรบ้าง  ?  

ข.  ให้แสดงความหมายชื่อจิตดังต่อไปนี้  อโสภณจิต  รูปาวจรจิต  มหัคคตจิต  
๓.  ให้แสดงบาลีและคำแปลในจิตดังต่อไปนี้
ก.  โลภมูลจิตดวงที่ ๑  และดวงที่ ๒     ข. โทสมูลจิต ๒      

ค.  โมหมูลจิต ๒
ง.  ปฐมฌานวิปากจิต๑                    จ.  ทุติยฌานผลจิต
๔. ให้จำแนกจิต ๑๒๑  มาโดยชาติเภทนัย  และภูมิเภทนัย
๕. เจตสิก ๕๒ นั้น เมื่อว่าโดยราสีมีเท่าใด คืออะไรบ้าง และในราสีหนึ่งๆ มีจำนวนเท่าใด คืออะไรบ้าง
๖. จงแสดงสัมปโยคนัยในเจตสิกดังต่อไปนี้ว่า  มีจิตประกอบได้เท่าไร อะไรบ้าง ?

         วิจาร   อธิโมกข์  วิริยะ   ปีติ   ฉันทะ
๗. จงแสดงสังคหนัย  ในจิตดังต่อไปนี้    
ก. โลภมูลจิตดวงที่ ๒ และดวงที่ ๘
ข. โทสมูลจิตดวงที่ ๒        ค. โมหมูลจิตดวงที่ ๑
ง. มหาวิปากจิตดวงที่ ๒        

จ. ปฐมฌานจิต ๓    



๘.
ก. ให้แสดงคาถารูปปรมัตถ์ พร้อมคำแปล ?    

ข. ในรูป ๒๘  นั้น เมื่อจัดเป็นประเภทใหญ่ และประเภทเล็กแล้ว มีจำนวนเท่าไร คือ อะไรบ้าง
๙.  ให้บอกความหมาย  พร้อมองค์ธรรมของรูปดังต่อไปนี้        
ก.  อัชฌัตติกรูป       
ข.  โอฬาริกรูป

ค.  อวินิพโภครูป       

ง.  กัมมชรูป             จ.  จิตตชรูป
๑๐.
ก.  ให้แสดงความแตกต่างกันระหว่างสอุปาทิเสสนิพพาน  กับ  อนุปาทิเสสนิพพาน
       
     และจงจำแนกนิพพานทั้ง  ๒  อย่างนี้โดยบุคคล  ?

ข.  คำว่า “อุปาทิ” มีในบทว่า สอุปาทิเสสนิพพานนั้น องค์ธรรมได้แก่อะไร  จัดเป็นขันธ์ได้เท่าไร ?
***************
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๑ ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๒๔  มิถุนายน พ.ศ. ๒๕๖๑
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-------------------------------------------------------------------------------------------------------------------------------

๑.
ก.  สัทธรรมมีกี่อย่าง  คืออะไรบ้าง  ให้แสดงความหมายด้วย ?   

ข.  เมื่อสรุปความธรรมชาติของจิตแล้วมีเท่าไร  คืออะไรบ้าง ?
   

ตอบ
ก.  สัทธรรมมี  ๓  อย่าง  คือ
     
๑.  ปริยัติสัทธรรม   ได้แก่   พระบาลี  และอรรถกถา
     
๒.  ปฏิบัติสัทธรรม   ได้แก่   การรักษาศีล  การถือธุดงค์  การเจริญสมถกรรมฐาน  
     และวิปัสสนากรรมฐาน
     
๓.  ปฏิเวธสัทธรรม   ได้แก่   มรรค  ผล  นิพพาน  ฌาน  อภิญญา
ข.  เมื่อสรุปความแล้วธรรมชาติของจิตมี  ๓  ประการ
      
๑.  มีการรับอารมณ์อยู่เสมอ
      
๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
      
๓.  ทำให้สิ่งที่มีชีวิต  และไม่มีชีวิตวิจิตรพิสดาร
๒.  ในจำนวนจิตโดยย่อ ๘๙ โดยพิสดาร ๑๒๑ นั้น ผิดกันที่ตรงไหนและฌานจิต ที่มีองค์ฌาน ๒ 
นั้น มีจำนวนเท่าใด คืออะไรบ้าง
ตอบ
จำนวนจิตโดยย่อ ๘๙  โดยพิสดาร ๑๒๑ นั้น ผิดกันที่ โลกุตตรจิต คือในจิตโดยย่อนั้น โลกุตตรจิตมี ๘ ในจิตโดยพิสดารนั้น มี ๔๐  และฌานจิตที่มีองค์ฌาน ๒ นั้น มี ๓๔ ดวง คือ จตุตถฌานจิต ๑๑ ปัญจมฌานจิต ๒๓
๓.  
ก.  เจตสิกที่ประกอบในโลกียจิตได้ทั้งหมด  มีจำนวนเท่าไร  คืออะไรบ้าง ?

      
ข.  อกุศลเจตสิกที่ประกอบในโลภมูลจิตโดยเฉพาะนั้น  มีกี่ดวง คืออะไรบ้าง ?

      
ค.  โลภมูลจิต ๘  มีเจตสิกประกอบได้เท่าไร  คืออะไรบ้าง ?

ตอบ
ก.  มี  ๗  ดวงคือ  สัพพจิตตสาธารณเจตสิก ๗

ข.  มี  ๓  ดวงคือ  โลภะ   ทิฏฐิ   มานะ

ค.  มี  ๒๒  ดวงคือ  อัญญสมานเจตสิก ๑๓   โมจตุกะ ๔  โลติกะ ๓  ถีทุกะ ๒
๔.  รูปมีจำนวนเท่าใด  คืออะไรบ้าง ?  ให้แสดงชื่อของรูปเหล่านั้นมาตามลำดับโดยเฉพาะๆ
ตอบ 
รูปมีจำนวน ๒๘ คือ  ปฐวี   อาโป   เตโช  วาโย  จักขุปสาท  โสตปสาท  ฆานปสาท  ชิวหาปสาท  กายปสาท  รูปารมณ์  สัททารมณ์  คันธารมณ์  รสารมณ์  อิตถีภาวะ  ปุริสภาวะ  หทยะ  ชีวิตะ  อาหาระ  ปริจเฉทะ  กายวิญญัติ  วจีวิญญัติ  ลหุตา  มุทุตา  กัมมัญญตา  อุปจยะ  สันตติ
ชรตา  อนิจจตา

๕. ให้แปลคุณของพระนิพพาน ๕ บทดังต่อไปนี้  ปทํ   อจฺจุตํ   อจฺจนฺตํ   อสงฺขตํ   อนุตฺตรํ
ตอบ
แปลคุณของพระนิพพาน ๕ บท ดังนี้

ปทํ

แปลว่า
ส่วนหนึ่ง

อจฺจุตํ

แปลว่า
ธรรมที่ไม่ตาย

อจฺจนฺตํ

แปลว่า
ธรรมที่ก้าวล่วงขันธ์ ๕ ที่เป็นอดีตและอนาคต

อสงฺขตํ

แปลว่า
ธรรมที่ไม่ได้ถูกปรุงแต่งด้วยปัจจัย ๔ อย่างใดอย่างหนึ่ง

อนุตฺตรํ

แปลว่า
เป็นธรรมที่ประเสริฐ
**********************
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๒๓  มิถุนายน  พ.ศ. ๒๕๖๑
วิชา  : จิต  เจตสิก  รูป  นิพพาน   
๑๐  ข้อ     รวม   ๑๐๐  คะแนน
       เวลา  ๔ ชม.

-------------------------------------------------------------------------------------------------------------------------------
๑. 
ก. ให้แปลคาถาดังต่อไปนี้


สมฺมาสมฺพุทฺธมตุลํ
สสทฺธมฺมคณุตฺตมํ


อภิวาทิย  ภาสิสฺสํ
อภิธมฺมตฺถสงฺคหํ ฯ
ข. จงแสดงธรรมชาติของจิต เจตสิก รูป นิพพาน ?

ตอบ
ก. ข้าพระพุทธเจ้า(พระอนุรุทธาจารย์)ขอนอบน้อมถวายอภินันทนาการแด่พระพุทธองค์  ผู้ตรัสรู้เญยยธรรมทั้งหลายเอง  ไม่มีผู้เปรียบปาน  พร้อมด้วยพระสัทธรรมและคณะพระอริยสงฆ์เจ้าทั้งหลาย  ซึ่งเป็นผู้อุดมแล้ว  จักแต่งคัมภีร์ที่มีนามว่า  อภิธัมมัตถสังคหะ ต่อไป  
ข.
จิต

เป็นธรรมชาติที่รู้อารมณ์ ( อารมฺมณวิชานนลกขฺณํ )     
เจตสิก 

เป็นธรรมชาติที่อาศัยจิตเกิด (จิตฺตนิสฺสิตลกฺขณํ)  
รูป      
เป็นธรรมชาติที่มีการผันแปรเปลี่ยนแปลงสลายไป (รุปฺปนลกฺขณํ)  
นิพพาน 
เป็นธรรมชาติที่สงบจากรูปนาม ขันธ์ ๕ (สนฺติลกฺขณํ)
๒.
ก.  คำว่า  ปรมัตถ์  หมายความว่าอย่างไร   และมีกี่อย่าง  คืออะไรบ้าง  ?  

ข.  ให้แสดงความหมายชื่อจิตดังต่อไปนี้  อโสภณจิต  รูปาวจรจิต  มหัคคตจิต  
ตอบ
ก.  คำว่า  ปรมัตถ์  หมายความว่า  สภาพของนามรูปที่เป็นองค์ธรรมอันประเสริฐ  ไม่มีการผิดแปลกผันแปร  อย่างใด  และเป็นธรรมที่เป็นประธานในอัตถบัญญัติ  และนามบัญญัติ  มี  ๔  อย่าง  คือ 
จิต  เจตสิก  รูป  นิพพาน
ข.  อโสภณจิต  หมายความว่า  จิตที่นอกจากโสภณจิตที่เป็นจิตสวยงาม หรือเป็นจิตที่ไม่ได้เกิดพร้อมกันกับโสภณเจตสิก
      
รูปาวจรจิต  หมายความว่า  จิตทั้ง  ๑๕  ดวงนี้  ท่องเที่ยวเกิดอยู่ในภูมิอันเป็นที่เกิดแห่งวัตถุรูป  และกิเลสรูปเป็นส่วนมาก     
       
มหัคคตจิต  หมายความว่า  จิตที่เข้าถึงความเป็นใหญ่  และประเสริฐ
๓.  ให้แสดงบาลีและคำแปลในจิตดังต่อไปนี้
ก.  โลภมูลจิตดวงที่ ๑  และดวงที่ ๒     
ข. โทสมูลจิต ๒      
ค.  โมหมูลจิต ๒
ง.  ปฐมฌานวิปากจิต๑                     
จ.  ทุติยฌานผลจิต
ตอบ
แสดงบาลีและคำแปลในดังต่อไปนี้
ก.  โสมนสฺสสหคตํ  ทิฏฺคตสมฺปยุตฺตํ  อสงฺขาริกํ  จิตที่เกิดขึ้นโดยไม่มีการชักชวน  พร้อมด้วยความดีใจ ประกอบด้วยความเห็นผิด      

โสมนสฺสสหคตํ  ทิฏฺคตสมฺปยุตฺตํ  สสงฺขาริกํ   จิตที่เกิดขึ้นโดยมีการชักชวน  พร้อมด้วยความดีใจ  ประกอบด้วยความเห็นผิด
ข.  โทมนสฺสสหคตํ  ปฏิฆสมฺปยุตฺตํ  อสงฺขาริกํ
      จิตที่เกิดขึ้นโดยไม่มีการชักชวน  พร้อมด้วยความเสียใจ  ประกอบด้วยความโกรธ
      โทมนสฺสสหคตํ  ปฏิฆสมฺปยุตฺตํ  สสงฺขาริกํ
      จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ
ค.  อุเปกฺขาสหคตํ  วิจิกิจฺฉาสมฺปยุตฺตํ  จิตที่เกิดขึ้นพร้อมด้วยความเฉย ๆ   ประกอบด้วยความสงสัย
     อุเปกฺขาสหคตํ  อุทฺธจฺจสมฺปยุตฺตํ  จิตที่เกิดขึ้นพร้อมด้วยความเฉย ๆ  ประกอบด้วยความฟุ้งซ่าน
ง.  วิตกฺกวิจารปีติสุขเอกคฺคตาสหิตํ  ปฐมชฺฌาน  วิปากจิตฺตํ
     ปฐมฌานวิปากจิต ๑  ที่เกิดพร้อมด้วยองค์ฌาน ๕  คือ  วิตก  วิจาร  ปีติ   สุข  เอกัคคตา
จ. วิจารปีติสุขเอกคฺคตาสหิตํ  ทุติยชฺฌาน  โสตาปตฺติผลจิตฺตํ  สกทาคามิผลจิตฺตํ  อนาคามิผลจิตฺตํ 
อรหตฺตผลจิตฺตํ  
ทุติยฌาน โสดาปัตติผลจิต ๑  สกทาคามิผลจิต ๑  อนาคามิผลจิต ๑  อรหัตตผลจิต ๑ ที่เกิดพร้อมด้วยองค์ฌาน ๔  คือ  วิจาร  ปีติ  สุข  เอกัคคตา
๔. ให้จำแนกจิต ๑๒๑  มาโดยชาติเภทนัย  และภูมิเภทนัย
ตอบ
จำแนกจิต  ๑๒๑  โดยชาติเภทนัย  และภูมิเภทนัย
จำแนกจิตโดยชาติมี  ๔  ชาติ  คือ
๑. อกุศลชาติ  มี  ๑๒   ดวงคือโลภมูลจิต ๘ โทสมูลจิต ๒  โมหมูลจิต ๒
๒. กุศลชาติ  มี  ๓๗  ดวงคือ มหากุศลจิต ๘  รูปาวจรกุศลจิต ๕ อรูปาวจรกุศลจิต ๔  มรรคจิต ๒๐
๓. วิปากชาติ  มี  ๕๒  ดวงคืออกุศลวิปากจิต ๗  อเหตุกกุศลวิปากจิต ๘  มหาวิปากจิต ๘ 
    รูปาวจรวิปากจิต ๕  อรูปาวจรวิปากจิต ๔ ผลจิต  ๒๐
๔. กริยาชาติ  มี  ๒๐  ดวงคือ 
อเหตุกกริยาจิต ๓ มหากริยาจิต ๘ รูปาวจรกริยาจิต ๕

             อรูปาวจรกริยาจิต ๔
จำแนกจิตโดยภูมิมี ๔  คือ
๑. กามภูมิ  
มี ๕๔   ดวงคืออกุศลจิต  ๑๒  อเหตุกจิต ๑๘ กามาวจรโสภณจิต  ๒๔
๒. รูปภูมิ  
มี  ๑๕  ดวงคือ
รูปาวจรกุศลจิต ๕  รูปาวจรวิปากจิต  ๕  รูปาวจรกริยาจิต ๕
๓. อรูปภูมิ  
มี  ๑๒  ดวงคืออรูปาวจรกุศลจิต ๔  อรูปาวจรวิปากจิต  ๔  อรูปาวจรกริยาจิต ๔
๔. โลกุตตรภูมิ  มี  ๔๐ ดวงคือ มรรคจิต ๒๐  ผลจิต ๒๐
๕.  เจตสิก ๕๒ นั้น เมื่อว่าโดยราสีมีเท่าใด คืออะไรบ้าง และในราสีหนึ่งๆ มีจำนวนเท่าใด คืออะไรบ้าง
ตอบ
เจตสิก ๕๒ นั้น ว่าโดยราสีมี ๓ คือ 
๑. อัญญสมานราสีเจตสิก
๒. อกุศลราสีเจตสิก
๓. โสภณราสีเจตสิก

อัญญสมานราสีเจตสิก มี ๑๓ ดวง คือ
สัพพจิตตสาธารณเจตสิก ๗
ปกิณณกเจตสิก  ๖


อกุศลราสีเจตสิกมี  ๑๔  ดวง คือ
โมจตุกเจตสิก ๔
โลติกเจตสิก  ๓
โทจตุกเจตสิก  ๔
        
ถิทุกเจตสิก  ๒

วิจิกิจฉาเจตสิก ๑

โสภณราสีเจตสิก มี ๒๕ ดวง คือ
โสภณสาธารณเจตสิก  ๑๙  วิรตีเจตสิก  ๓  อัปปมัญญาเจตสิก  ๒  ปัญญินทรีย์เจตสิก  ๑
๖. จงแสดงสัมปโยคนัยในเจตสิกดังต่อไปนี้ ว่ามีจิตประกอบได้เท่าไร อะไรบ้าง ?

         วิจาร   อธิโมกข์  วิริยะ   ปีติ   ฉันทะ
ตอบ
แสดงสัมปโยคนัยในเจตสิกดังต่อไปนี้ 
วิจารเจตสิก ประกอบได้ในจิต  ๖๖ ดวง คือ กามจิต ๔๔  (เว้นทวิปัญจวิญญาณจิต ๑๐)  ปฐมฌานจิต ๑๑ทุติยฌานจิต ๑๑
อธิโมกข์เจตสิก ประกอบได้ในจิต  ๑๑๐  ดวง คือ กามจิต ๔๓ (เว้นทวิปัญจวิญญาณจิต ๑๐)  มหัคคตจิต ๒๗ โลกุตตรจิต ๔๐
วิริยเจตสิก ประกอบได้ในจิต ๑๐๕ ดวง คือ กามจิต ๓๘ (เว้นอเหตุกวิปากจิต ๑๕ ปัญจทวาราวัชชนจิต ๑) มหัคคตจิต ๒๗  โลกุตตรจิต ๔๐
ปีติเจตสิก  ประกอบได้ในจิต  ๕๑  ดวง คือ กามโสมนัสสหคตจิต ๑๘  ปฐมฌานจิต ๑๑  ทุติยฌานจิต ๑๑   ตติยฌานจิต ๑๑
ฉันทเจตสิก ประกอบได้ในจิต ๑๐๑  ดวง คือ กามจิต ๓๔ (เว้นโมหมูลจิต ๒  อเหตุกจิต ๑๘)  มหัคคตจิต ๒๗  โลกุตตรจิต ๔๐
๗. จงแสดงสังคหนัย  ในจิตดังต่อไปนี้    
ก. โลภมูลจิตดวงที่ ๒ และดวงที่ ๘
ข. โทสมูลจิตดวงที่ ๒        
ค. โมหมูลจิตดวงที่ ๑
ง. มหาวิปากจิตดวงที่ ๒        
จ. ปฐมฌานจิต ๓    



ตอบ
แสดงสังคหนัยในจิตดังต่อไปนี้ 
ก. โลภมูลจิตดวงที่ ๒  มีเจตสิกประกอบได้ ๒๑ ดวงคือ อัญญสมานเจตสิก ๑๓  โมจตุกะ ๔ โลภะ ทิฎฐิ ถิทุก ๒
โลภมุลจิตดวงที่ ๘ มีเจตสิกประกอบได้ ๒๐ ดวงคืออัญญสมานเจตสิก ๑๒ (เว้นปีติ) โมจตุกะ ๔ โลภะ  มานะ  ถิทุกะ ๒
ข. โทสมูลจิตดวงที่ ๒   มีเจตสิกประกอบได้ ๒๒ ดวงคือ อัญญสมานเจตสิก ๑๒ (เว้นปีติ) โมจตุกะ ๔  โทจตุกะ ๔  ถิทุกะ ๒
ค. โมหมูลจิตดวงที่ ๑  มีเจตสิกประกอบได้ ๑๕ ดวงคือ อัญญสมานเจตสิก ๑๐ (เว้น อธิโมกข์, ปีติ, ฉันทะ)   โมจตุกะ ๔  วิจิกิจฉา ๑
ง. มหาวิปากจิตดวงที่ ๒  มีเจตสิกประกอบได้ ๓๓ ดวงคือ อัญญสมานเจตสิก ๑๓  โสภณสาธารณเจตสิก ๑๙  ปัญญาเจตสิก ๑
จ. ปฐมฌานจิต ๓  มีเจตสิกประกอบได้ ๓๕ ดวงคือ อัญญสมานเจตสิก ๑๓  โสภณเจตสิก ๒๒ (เว้นวิรตี ๓)
๘.
ก. ให้แสดงคาถารูปปรมัตถ์ พร้อมคำแปล ?    
ข. ในรูป ๒๘  นั้น เมื่อจัดเป็นประเภทใหญ่ และประเภทเล็กแล้ว มีจำนวนเท่าไร คืออะไรบ้าง ?
ตอบ
ก. คาถารูปปรมัตถ์ พร้อมคำแปล 
                   สมุทฺเทสา  วิภาคา จ  

สมุฏฺานากลาปโต
                   ปวตฺติกฺกมโต เจติ  

ปญฺจธา ตตฺถ สงฺคโห.
        การแสดงสงเคราะห์รูปในรูปปริจเฉทนี้ พระอนุรุทธาจารย์แสดงเป็น ๕ นัย คือ
             ๑. รูปสมุทเทสนัย    
การแสดงรูปโดยสังเขป
             ๒. รูปวิภาคนัย        
การจำแนกรูปโดยพิสดาร
             ๓. รูปสมุฏฺฐานนัย    
การแสดงสมุฏฐานของรูป
             ๔. รูปกลาปนัย         
การแสดงรูปที่เกิดขึ้นเป็นหมวดๆ
             ๕. รูปปวัตติกมนัย     
การแสดงความเกิดขึ้นพร้อมด้วยความดับของรูปตามลำดับ
ข. ประเภทใหญ่มี ๒ คือ  
๑. นิปผันนรูป ๑๘ 

๒. อนิปผันนรูป ๑๐
     
   ประเภทเล็กมี ๑๑ คือ  
๑. มหาภูตรูป ๔                 
๖. ชิวิตรูป ๑ 
                                     

๒. ปสาทรูป  ๕                
๗. อาหารรูป  ๑
                                     

๓. วิสยรูป ๗ หรือ ๔          
๘. ปริจเฉทรูป  ๑
                                     

๔. ภาวรูป ๒                   
๙. วิญญัติรูป  ๒
                                     

๕. หทยรูป ๑                  
๑๐. วิการรูป ๕ หรือ ๓ 
                                             

                          
๑๑.  ลักขณรูป ๔
๙.  ให้บอกความหมาย  พร้อมองค์ธรรมของรูปดังต่อไปนี้        
ก.  อัชฌัตติกรูป       

ข.  โอฬาริกรูป


ค.  อวินิพโภครูป       

ง.  กัมมชรูป             
จ.  จิตตชรูป
ตอบ
ก.  อัชฌัตติกรูป  คือรูปภายใน  มี  ๕  ได้แก่  ปสาทรูป ๕
ข.  โอฬาริกรูป  คือรูปหยาบ  หมายถึงรูปที่ปรากฏชัด  มี  ๑๒  ได้แก่  ปสาทรูป ๕  วิสยรูป ๗
ค.  อวินิพโภครูป  คือรูปที่แยกกันไม่ได้  มี ๘ ได้แก่  มหาภูตรูป ๔  รูปารมณ์  คันธารมณ์  รสารมณ์  อาหาระ
ง.  กัมมชรูป  คือรูปที่เกิดจากกรรม  มี  ๑๘  ได้แก่  ปสาทรูป ๕  ภาวรูป ๒  หทยรูป ๑  ชีวิตรูป ๑  
อวินิพโภครูป ๘  ปริจเฉทรูป ๑
จ.  จิตตชรูป  คือรูปที่เกิดจากจิต  มี  ๑๕  ได้แก่  วิญญัติรูป ๒  สัททารมณ์ ๑  วิการรูป ๓  
อวินิพโภครูป  ๘  ปริจเฉทรูป ๑
๑๐.
ก.  ให้แสดงความแตกต่างกันระหว่างสอุปาทิเสสนิพพาน  กับ  อนุปาทิเสสนิพพาน
       
     และจงจำแนกนิพพานทั้ง  ๒  อย่างนี้โดยบุคคล  ?

ข.  คำว่า “อุปาทิ” มีในบทว่า สอุปาทิเสสนิพพานนั้น องค์ธรรมได้แก่อะไรจัดเป็นขันธ์ได้เท่าไร?

ตอบ
ก.  แสดงความแตกต่างกันระหว่างสอุปาทิเสสนิพพาน   กับ  อนุปาทิเสสนิพพานดังต่อไปนี้
             สอุปาทิเสสนิพพาน  หมายความว่า  นิพพานที่เป็นไปกับขันธ์ ๕  คือ  วิบากและกัมมชรูปที่เหลือจากกิเลสทั้งหลาย  ว่าโดยบุคคลได้แก่  นิพพานของพระอรหันต์ที่มีชีวิตอยู่
             อนุปาทิเสสนิพพาน  หมายความว่า  นิพพานที่ไม่มีขันธ์ ๕  คือ  วิบากและกัมมชรูปเหลืออยู่ว่าโดยบุคคลได้แก่  นิพพานของพระอรหันต์ที่ปรินิพพานแล้ว


ข.  องค์ธรรมได้แก่  วิบาก  และกัมมชรูป  จัดเป็นขันธ์ได้  ๕  ขันธ์
******************
กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
